text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 17 януари 2014 година
  относно финансова помощ от Съюза за референтните лаборатории на Европейския съюз за 2014 г.
  (нотифицирано под номер C(2014) 104)
  (само текстовете на английски, датски, испански, италиански, немски, нидерландски, френски и шведски език са автентични)
  (2014/27/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 31, параграф 2 от него,
  като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 32, параграф 7 от него,
  като има предвид, че:
  (1)
  В съответствие с член 84 от Регламент (ЕС, Евратом) № 966/2012 на Европейския парламент и на Съвета (3) (наричан по-нататък „Финансовият регламент“) и член 94 от Делегиран регламент (ЕС) № 1268/2012 на Комисията (4) (наричан по-нататък „правилата за прилагане“) поемането на разходи от бюджета на Съюза се предхожда от решение за финансиране, прието от институцията или от органите, на които институцията е делегирала правомощия, в което се предвиждат съществените елементи на предполагащото разход от бюджета действие.
  (2)
  Службите на Комисията оцениха и одобриха работните програми и съответните прогнозни бюджети, представени през 2013 г. от референтните лаборатории на ЕС за 2014 г.
  (3)
  Съобразно това следва да бъде предоставена финансова помощ от Съюза на определените референтни лаборатории на ЕС за съфинансиране на техните дейности, които се изразяват в изпълнение на функциите и задълженията, предвидени в член 32 от Регламент (ЕО) № 882/2004. Финансовата помощ от Съюза следва да бъде в размер на 100 % от допустимите разходи в рамките на финансовата помощ от ЕС, предоставена съгласно настоящото решение.
  (4)
  В Регламент за изпълнение (ЕС) № 135/2013 на Комисията (5) се определят правилата за допустимост на разходите за семинарите, организирани от референтните лаборатории на ЕС. Съгласно него финансовата помощ се ограничава до максимум 32-ма участници, 3-ма поканени лектори и 10 представители на трети държави в семинарите. Следва да се предоставят дерогации от това ограничение на някои референтни лаборатории на ЕС, които се нуждаят от подкрепа, за да осигурят присъствието на повече от 32-ма участници с оглед постигането на най-добър резултат от техните семинари. Дерогации могат да бъдат предоставени, по-специално, в случай че дадена референтна лаборатория на ЕС поеме ръководната роля и отговорността за организацията на семинар съвместно с друга референтна лаборатория на ЕС.
  (5)
  Отношенията с шестте референтни лаборатории на ЕС, определени в рамките на Съвместния изследователски център, са уредени в годишно административно споразумение, съпътствано от работна програма и бюджет към нея, тъй като Съвместният изследователски център и Генерална дирекция „Здравеопазване и потребители“ са служби на Комисията.
  (6)
  Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩОТО РЕШЕНИЕ:
  Член 1
  Съюзът отпуска финансова помощ на Laboratoire de sécurité des aliments (LSA) de L’Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Франция, за следните дейности през периода от 1 януари 2014 г. до 31 декември 2014 г.:
  а)
  за анализа и изследването на мляко и млечни продукти, посочената финансова помощ не надвишава 360 000 EUR;
  б)
  за анализа и изследването на Listeria monocytogenes, посочената финансова помощ не надвишава 413 000 EUR;
  в)
  за анализа и изследването на коагулазо-положителни стафилококи, включително Staphylococcus aureus, посочената финансова помощ не надвишава 359 000 EUR.
  Член 2
  Съюзът отпуска финансова помощ на Rijksinstituut voor Volksgezondheid en Milieu (RIVM), Bilthoven, Нидерландия, за анализа и изследването на зоонози (салмонела).
  За периода от 1 януари 2014 г. до 31 декември 2014 г. посочената финансова помощ не надвишава 497 000 EUR.
  Член 3
  Съюзът отпуска финансова помощ на Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Испания, за наблюдение на морски биотоксини.
  За периода от 1 януари 2014 г. до 31 декември 2014 г. посочената финансова помощ не надвишава 330 000 EUR.
  Член 4
  Съюзът отпуска финансова помощ на Laboratory of the Centre for Environment, Fisheries and Aquaculture Science (CEFAS), Weymouth, Обединено кралство, за следните дейности през периода от 1 януари 2014 г. до 31 декември 2014 г.:
  а)
  за наблюдението на вирусното и бактериологичното заразяване на двучерупчестите мекотели, посочената финансова помощ не надвишава 344 000 EUR;
  б)
  за болести по ракообразните, посочената финансова помощ не надвишава 160 000 EUR.
  Член 5
  Съюзът отпуска финансова помощ на Istituto Superiore di Sanità (ISS), Rome, Италия, за следните дейности през периода от 1 януари 2014 г. до 31 декември 2014 г.:
  а)
  за анализа и изследването на Escherichia Coli, включително веротоксигенни щамове на E. Coli (VTEC) посочената финансова помощ не надвишава 344 000 EUR;
  б)
  за анализа и изследването на паразити (по-специално Trichinella, Echinococcus и Anisakis), посочената финансова помощ не надвишава 377 000 EUR;
  в)
  за остатъците от определени вещества, посочени в раздел I, точка 12, буква г) от приложение VII към Регламент (ЕО) № 882/2004, посочената финансова помощ не надвишава 330 000 EUR.
  Член 6
  Съюзът отпуска финансова помощ на Statens Veterinärmedicinska Anstalt (SVA), Uppsala, Швеция, за наблюдение на кампилобактериоза.
  За периода от 1 януари 2014 г. до 31 декември 2014 г. посочената финансова помощ не надвишава 423 000 EUR.
  Член 7
  Съюзът отпуска финансова помощ на Fødevareinstituttet, Danmarks Tekniske Universitet (DTU), Copenhagen, Дания, за наблюдение на антимикробната резистентност.
  За периода от 1 януари 2014 г. до 31 декември 2014 г. посочената финансова помощ не надвишава 517 000 EUR.
  Член 8
  Съюзът отпуска финансова помощ на Animal Health and Veterinary Laboratories Agency (ex-VLA), Addlestone, Обединено кралство, за следните дейности през периода от 1 януари 2014 г. до 31 декември 2014 г.:
  а)
  за наблюдението на трансмисивните спонгиформни енцефалопатии, посочената финансова помощ не надвишава 317 000 EUR;
  б)
  чрез дерогация от член 10 от Регламент за изпълнение (ЕС) № 926/2011 на Комисията (6), изменен с Регламент за изпълнение (ЕС) № 135/2013, и що се отнася до свързания с горепосочената дейност семинар, референтната лаборатория на ЕС има право на финансова помощ за присъствието на повече от 32-ма участници;
  в)
  за нюкасълска болест, посочената финансова помощ не надвишава 113 000 EUR;
  г)
  за инфлуенца по птиците, посочената финансова помощ не надвишава 403 000 EUR.
  Член 9
  Съюзът отпуска финансова помощ на Centre Wallon de Recherches agronomiques (CRA-W), Gembloux, Белгия, за анализа и изследването на животинските протеини в храните за животни.
  За периода от 1 януари 2014 г. до 31 декември 2014 г. посочената финансова помощ не надвишава 599 000 EUR.
  Член 10
  Съюзът отпуска финансова помощ на Laboratoire de Fougères, de L’Agence nationale de sécurité sanitaire de l’alimentation, de l’environnement et du travail (ANSES), Fougères, Франция, за остатъците от определени вещества, посочени в раздел I, точка 12, буква б) от приложение VII към Регламент (ЕО) № 882/2004.
  За периода от 1 януари 2014 г. до 31 декември 2014 г. посочената финансова помощ не надвишава 512 000 EUR.
  Член 11
  Съюзът отпуска финансова помощ на Bundesamt für Verbraucherschutz und Lebensmittelsicherheit (BVL), Berlin, Германия, за остатъците от определени вещества, посочени в раздел I, точка 12, буква в) от приложение VII към Регламент (ЕО) № 882/2004.
  За периода от 1 януари 2014 г. до 31 декември 2014 г. посочената финансова помощ не надвишава 512 000 EUR.
  Член 12
  Съюзът отпуска финансова помощ на RIKILT - Institute for Food Safety, част от Wageningen University & Research Centre, Wageningen, Нидерландия, за остатъците от определени вещества, посочени в раздел I, точка 12, буква а) от приложение VII към Регламент (ЕО) № 882/2004.
  За периода от 1 януари 2014 г. до 31 декември 2014 г. посочената финансова помощ не надвишава 512 000 EUR.
  Член 13
  Съюзът отпуска финансова помощ на Chemisches und Veterinäruntersuchungsamt (CVUA), Freiburg, Германия, за следните дейности през периода от 1 януари 2014 г. до 31 декември 2014 г.:
  а)
  за анализа и изследването на остатъчни пестициди в храните от животински произход и стоките с високо съдържание на мазнини, посочената финансова помощ не надвишава 244 000 EUR;
  б)
  за анализа и изследването на диоксини и полихлорирани бифенили (ПХБ) във фуражите и храните, посочената финансова помощ не надвишава 510 000 EUR.
  Член 14
  Съюзът отпуска финансова помощ на Fødevareinstituttet, Danmarks Tekniske Universitet (DTU), Søborg, Дания, за анализа и изследването на остатъчни пестициди в зърнените храни и храните за животни.
  За периода от 1 януари 2014 г. до 31 декември 2014 г. посочената финансова помощ не надвишава 257 000 EUR.
  Член 15
  Съюзът отпуска финансова помощ на Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Almería, Испания, за анализа и изследването на остатъчните пестициди в плодовете и зеленчуците, включително в стоките с високо водно и киселинно съдържание.
  За периода от 1 януари 2014 г. до 31 декември 2014 г. посочената финансова помощ не надвишава 440 000 EUR.
  Член 16
  Съюзът отпуска финансова помощ на Chemisches und Veterinäruntersuchungsamt (CVUA), Stuttgart, Германия, за анализа и изследването на остатъчни пестициди посредством методи за единични остатъчни вещества.
  За периода от 1 януари 2014 г. до 31 декември 2014 г. посочената финансова помощ не надвишава 428 000 EUR.
  Член 17
  Съюзът отпуска финансова помощ на Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete (Madrid), Испания, за болестта африканска чума по конете.
  За периода от 1 януари 2014 г. до 31 декември 2014 г. посочената финансова помощ не надвишава 110 000 EUR.
  Член 18
  Съюзът отпуска финансова помощ на Pirbright Institute (бивш AFRC Institute for Animal Health), Pirbright, Обединено кралство, за следните дейности през периода от 1 януари 2014 г. до 31 декември 2014 г.:
  а)
  за везикулозна болест по свинете, посочената помощ не надвишава 61 000 EUR;
  б)
  за болестта син език, посочената финансова помощ не надвишава 266 000 EUR;
  в)
  за болестта шап, посочената финансова помощ не надвишава 396 000 EUR.
  Член 19
  Съюзът отпуска финансова помощ на Technical University of Denmark, National Veterinary Institute, Department of Poultry, Fish and Fur Animals, Aarhus, Дания, за заболявания по рибата.
  За периода от 1 януари 2014 г. до 31 декември 2014 г. посочената финансова помощ не надвишава 350 000 EUR.
  Член 20
  Съюзът отпуска финансова помощ на IFREMER, La Tremblade, Франция, за заболявания по двучерупчестите мекотели.
  За периода от 1 януари 2014 г. до 31 декември 2014 г. посочената финансова помощ не надвишава 200 000 EUR.
  Член 21
  Съюзът отпуска финансова помощ на Institut für Virologie der Tierärztlichen Hochschule Hannover, Hannover, Германия, за болестта класическа чума по свинете.
  За периода от 1 януари 2014 г. до 31 декември 2014 г. посочената финансова помощ не надвишава 388 000 EUR.
  Член 22
  Съюзът отпуска финансова помощ на Centro de Investigación en Sanidad Animal, Valdeolmos, Испания, за болестта африканска чума по свинете.
  За периода от 1 януари 2014 г. до 31 декември 2014 г. посочената финансова помощ не надвишава 317 000 EUR.
  Член 23
  Съюзът отпуска финансова помощ на INTERBULL Centre, Department of Animal Breeding and Genetics - SLU, Swedish University of Agricultural Sciences, Uppsala, Швеция, за сътрудничеството при унифицирането на методите за тестване и на оценяването на резултатите за чистопородни разплодни животни от рода на едрия рогат добитък.
  За периода от 1 януари 2014 г. до 31 декември 2014 г. посочената финансова помощ не надвишава 150 000 EUR.
  Член 24
  Съюзът отпуска финансова помощ на ANSES, Laboratoire de santé animale, Maisons-Alfort, Франция, за болестта бруцелоза.
  За периода от 1 януари 2014 г. до 31 декември 2014 г. посочената финансова помощ не надвишава 299 000 EUR.
  Член 25
  Съюзът отпуска финансова помощ на ANSES, Laboratoire de santé animale, Maisons- Alfort/Laboratoire de pathologie équine, Dozulé, Maisons-Alfort, Франция, за болести по еднокопитните, различни от африканската чума по конете.
  За периода от 1 януари 2014 г. до 31 декември 2014 г. посочената финансова помощ не надвишава 559 000 EUR.
  Член 26
  Съюзът отпуска финансова помощ на ANSES, Laboratoire de la rage et de la faune sauvage, Malzéville, Франция, за болестта бяс.
  За периода от 1 януари 2014 г. до 31 декември 2014 г. посочената финансова помощ не надвишава 282 000 EUR.
  Член 27
  Съюзът отпуска финансова помощ на Centro de Vigilancia Sanitaria Veterinaria (VISAVET), Universidad Complutense de Madrid, Madrid, Испания, за туберкулоза.
  За периода от 1 януари 2014 г. до 31 декември 2014 г. посочената финансова помощ не надвишава 260 000 EUR.
  Член 28
  Съюзът отпуска финансова помощ на ANSES, Laboratoire de Sophia-Antipolis, Sophia-Antipolis, Франция, за здравето на пчелите.
  За периода от 1 януари 2014 г. до 31 декември 2014 г. посочената финансова помощ не надвишава 422 000 EUR.
  Член 29
  Съюзът отпуска финансова помощ на Съвместния изследователски център на Европейската комисия в Geel, Белгия, за следните дейности през периода от 1 януари 2014 г. до 31 декември 2014 г.:
  а)
  дейности, свързани с тежки метали във фуражите и храните; посочената финансова помощ не надвишава 239 000 EUR;
  б)
  дейности, свързани с микотоксини; посочената финансова помощ не надвишава 271 000 EUR;
  в)
  дейности, свързани с полицикличните ароматни въглеводороди (ПАВ); посочената финансова помощ не надвишава 269 000 EUR;
  г)
  дейности, свързани с добавки за използване при храненето на животните; посочената финансова помощ не надвишава 71 000 EUR.
  Член 30
  Съюзът отпуска финансова помощ на Съвместния изследователски център на Европейската комисия в Ispra, Италия, за следните дейности през периода от 1 януари 2014 г. до 31 декември 2014 г.:
  а)
  дейности, свързани с материали и предмети, влизащи в допир с храни; посочената финансова помощ не надвишава 380 000 EUR;
  б)
  дейности, свързани с ГМО; посочената финансова помощ не надвишава 410 000 EUR.
  Член 31
  Финансовата помощ от Съюза, посочена в членове 1-30, е в размер на 100 % от допустимите разходи в рамките на финансовата помощ от ЕС, предоставена съгласно настоящото решение.
  Член 32
  Настоящото решение представлява решение за финансиране по смисъла на член 84 от Финансовия регламент.
  Член 33
  Адресати на настоящото решение са лабораториите, посочени в приложението.
  Съставено в Брюксел на 17 януари 2014 година.